recursal/SuperWikiNEXT-32B huggingface dataset:
Cariátides no Erecteion da Acrópole de Atenas
A **cariátide** (grego antigo Καρυάτις, plural: Καρυάτιδες) é unha figura feminina esculpida, con función de columna ou pilastra, cun entaboamento que descansa sobre a súa cabeza. O máis típico dos exemplos é a Tribuna das Cariátides no Erecteion, un dos templos da Acrópole ateniense.

O seu nome quere dicir habitantes da cidade de Caria (Καρυές), na Laconia, e vén, segundo é dito, de que sendo esta cidade aliada dos persas durante as Guerras Médicas, os seus habitantes foron exterminados polos outros gregos e as súas mulleres foron convertidas en escravas, e condenadas a levar as máis pesadas cargas, sendo estas representadas como tales nas columnas dos edificios.

En 1550, Jean Goujon (arquitecto e escultor do rei Henrique II de Francia) tallou unhas cariátides no Louvre, que sosteñen a plataforma dos músicos na sala dos gardas suízos (actualmente chamada das Cariátides). Goujon só coñecera as cariátides do Erecteion mediante inscricións e nunca vira as orixinais.

Cando a figura empregada como columna é masculina, chámase atlante ou telamón.

Véxase tamén
------------

### Outros artigos

* Cariatis.
* Fonte Wallace.

| * v
* c
* e
Templo grego |
| --- |
| Áreas | Áditon ·  Naos ·  Opistódomo ·  Períbolo ·  Perístilo ·  Pronao |
| Ordes | Corintia ·  Dórica ·  Xónica |
| Elementos | Ábaco ·  Acroterio ·  Antefixo ·  Arquitrabe  ·  Atlante ·  Acanaladura ·  Capitel ·  Cariátide ·  Columna ·  Cornixa ·  Crepidoma ·  Entaboamento ·  Éntase ·  Equino ·  Estereóbata ·  Estilóbata ·  Friso ·  Frontón ·  Fuste ·  Métopa ·  Mútulo ·  Propileos ·  Tímpano ·  Tríglifo |

|  |  |
| --- | --- |
| Control de autoridades | 
* Wd: Q208120
* AAT: 300001583
* BRE: 2046758
* EBID: ID
* GEC: 0088723
* LCCN: sh85020548
* Treccani: cariatide

 |
A **caricaturas de Mahoma** son unha serie de doce viñetas de carácter satírico aparecidas no xornal dinamarqués *Jyllands-Posten* por vez primeira o 30 de decembro de 2005 para ilustrar o texto dun artigo relacionado coa autocensura e a liberdade de expresión redactado por Flemming Rose.

Características
---------------

Nos debuxos aparece representado o profeta do islam Mahoma; a máis polémica das caricaturas é aquela na que o profeta aparece ataviado cun turbante en forma de bomba, unha viñeta inspirada nun outro coñecido debuxo de Aladdin portando unha mazá enriba do seu turbante. Os debuxos son obra do artista Kurt Westergaard, que a causa disto recibiu diversas ameazas e sufriu varios intentos de asasinato, o último a cargo dun mozo somalí de 28 anos o 1 de xaneiro de 2010.

A raíz da primeira publicación das imaxes en Dinamarca, houbo unha reacción violenta do radicalismo relixioso islámico e unha contrarreacción de moitas cabeceiras europeas de información na defensa da liberdade de expresión, como o diario francés *France Soir* ou o alemán *Die Welt*.

Notas
-----

1. ↑  *Somalier ville dræbe Kurt Westergaard*, nova aparecida en *Ekstra Bladet* o 2 de xaneiro de 2010
2. ↑  *Palestinos toman oficina de la UE en protesta por caricaturas*, nova aparecida o 30 de xaneiro de 2006. *(en castelán)*

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Ilustracións de Mahoma*** |

### Ligazóns externas

* Imaxe da páxina do xornal
Coordenadas: 42°31′04″N 7°30′59″O﻿ / ﻿42.517772, -7.5165203

O **Campo da Compañía** é a praza máis importante da vila de Monforte de Lemos, na provincia de Lugo.

Características
---------------

A cara oeste da praza está presidida pola fachada principal do Colexio da Nosa Señora da Antiga, que alberga actualmente o Colexio dos Escolapios e foi fundado polo cardeal Rodrigo de Castro. A praza adquiriu o nome da Compañía pola Compañía de Xesús, á que o cardeal encomendou esta fundación. 

A praza está formada por unha grande explanada de pedra, zonas verdes e árbores, un parque infantil e unha pista polideportiva. Está delimitada pola rúa Escultor Francisco Moure ao nordés e polo Paseo de Lugo ao sur, e á praza chegan as rúas Cardeal Rodrigo de Castro, Historiador Dalmiro de la Válgoma, Reboredo, Duquesa de Alba, Carude e Acea Nova.

Notas
-----

1. ↑  Museos de Galicia. "Museo de Nosa Señora da Antiga". Consultado o 13 de novembro de 2019.
2. ↑  "Mapa turístico de Monforte de Lemos" (PDF). *Concello de Monforte de Lemos*. Consultado o 13 de novembro de 2019.
Sede de Lisboa.
A **Caixa Geral de Depósitos** é un banco público portugués, fundado en Lisboa en 1876.

Historia
--------

Foi fundada en 1876 como un banco estatal cuxas funcións principais eran a recepción de depósitos e a xestión da divisa pública. Posteriormente a súa actividade ampliouse a banco de investimento e popular.

En 1988 constitúese o grupo CGD coas participacións maioritarias no Banco Nacional Ultramarino (BNU) e a Fidelidade, empresas estatais que foran transformadas en sociedades de capital exclusivamente público.

En 1993 cambia a súa razón social a CGD, SA cando se transforma en sociedade de capital exclusivamente público, asumindo a operativa dun banco universal.

Posteriormente o Grupo realizou compras de entidades bancarias a nivel internacional: en España (Banco Luso Español, Banco de Estremadura e Banco Simeón, fusionando estas tres entidades no Banco Caixa Geral), en Suráfrica (Mercantile Lisbon Bank Holdings), en Mozambique (Banco Comercial de Investimento), Cabo Verde (Banco Interatlântico, SARL e Banco Comercial do Atlântico) e en Estados Unidos (Crown Bank).

En 2000 iniciou o proceso de integración das estruturas comerciais e centrais de CGD e de BNU, que culmina en 2001 coa fusión por absorción do BNU na CGD, desaparecendo este como marca excepto en Macau, onde o BNU continua como banco universal, emisor de moeda e axente do Tesouro. Ese mesmo ano o banco iniciou a estruturación das súas participacións financeiras por áreas de negocio mediante a creación de holdings sectoriais.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Caixa Geral de Depósitos*** |

### Ligazóns externas

* Caixa Geral de Depósitos

|  |  |
| --- | --- |
| Control de autoridades | 
* Wd: Q1026044
* WorldCat
* VIAF: 134371602
* BNF: 10149542n
* ISNI: 0000 0001 2288 6728
* LCCN: n87885752
* MAG: 263477438
* SUDOC: 118736078

 |
**Beatriz María Pino Ocampo**, nada en Vigo o 1 de xullo de 1975, é unha xornalista e política galega de Ciudadanos deputada no Congreso dos Deputados, en 2019, durante seis meses.

Traxectoria
-----------

Papeleta das Eleccións xerais de novembro de 2019.
Licenciouse en 2004 en xornalismo pola Universidade Carlos III de Madrid. Presentou informativos deportivos e de fin de semana en Telemadrid (2002-2013), tamén traballou en Antena 3 (2012) e na Televisión de Galicia presentou o programa Galicia 112 (2013-2014). Coordinadora de prensa de Ciudadanos en Galicia dende 2016, encabezou as listas ao Congreso dos Deputados pola provincia de Pontevedra desa formación nas Eleccións xerais de abril de 2019, resultando escollida deputada. Nas Eleccións xerais de novembro do mesmo ano repetiu candidatura, mais non obtivo escano. En xaneiro de 2020 foi nomeada voceira do Comité Autonómico de Galicia de Ciudadanos. Nas Eleccións ao Parlamento de Galicia de 2020 foi cabeza de lista do seu partido pola Provincia de Pontevedra.

Notas
-----

1. ↑  Martín Reboredo, Marcos (7/12/2019). "Diputadas exprés. María Vilas y Beatriz Pino no se imaginaban un paso tan fugaz por la política nacional tras formar parte del Congreso solo durante 2 y 6 meses, respectivamente". *Faro de Vigo* (en castelán): 19.
2. ↑  "Beatriz Pino, candidata de Ciudadanos ao Congreso pola provincia de Pontevedra, falounos das reducións fiscais para fomentar as zonas rurais", TVG, 5/4/2019.
3. ↑  La viguesa Beatriz Pino será la nueva portavoz de la dirección gallega de Ciudadanos
4. ↑  "Candidaturas presentadas ás Eleccións ao Parlamento de Galicia de 2020". Arquivado dende o orixinal o 27 de maio de 2020. Consultado o 05 de marzo de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Beatriz Pino Modificar a ligazón no Wikidata*** |

### Outros artigos

* Lista de deputados galegos no Congreso desde a Transición

### Ligazóns externas

* Ficha na páxina web do Congreso dos DeputadosArquivado 27 de maio de 2020 en Wayback Machine.
| Elopidae |
| --- |
| *Elops* sp. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Elopomorpha |
| Orde: | Elopiformes |
| Familia: | **Elopidae** |
| Xénero: | ***Elops***Bonaparte, 1831 |

 |
| Especies |
| vexa o texto |

*Elops machnata*.
*Elops saurus*.
Os **elópidos (Elopidae)** son unha famlia de peixes cun único xénero, ***Elops***, incluída na orde Elopiformes. O seu nome procede do grego *ellops*, un tipo de serpe.

Aparecen por primeira vez no rexistro fósil no Cretáceo inferior.

Hábitat
-------

Son principalmente peixes mariños, distribuídos por augas tropicais e subtropicais dos océanos Atlántico e Pacífico, aínda que os xuvenís adoitan vivir en estuarios e remontar os ríos para vivir en auga doce. Son pescados en pesca deportiva.

Morfoloxía
----------

Teñen o corpo fusiforme, oval e lixeiramente comprimido; grandes ollos parcialmente recubertos con pálpebras adiposas; boca terminal, cunha mandíbula superior que se estende até o bordo posterior dos ollos e unha mandíbula inferior prominente, cunha placa ósea ventral entre as súas dúas branquias; gran pseudobranquia; o estado larva é translúcido.

Normalmente teñen entre 20 e 25 raios na aleta dorsal, cunhas aletas pélvicas que se inertan por baixo ou por detrás da orixe da aleta dorsal; tanto a aleta dorsal como a anal teñen a súa base cunha vaíña escamosa; as aletas pectorales e pélvicas teñen ósos auxiliares de proxección.

Especies
--------

Existen seis especies agrupadas neste xénero e familia:

* Familia Elopidae:
	+ Xénero *Elops*:
		- *Elops affinis* (Regan, 1909)
		- *Elops hawaiensis* (Regan, 1909)
		- *Elops lacerta* (Valenciennes, 1847)
		- *Elops machnata* (Forsskål, 1775)
		- *Elops saurus* (Linnaeus, 1766)
		- *Elops senegalensis* (Regan, 1909)

Notas
-----

1. 1 2 3 4  Nelson, J.S. (1984). *Fishes of the world* (en inglés) (2ª edición ed.). Nova York: John Wiley & Sons, Inc. pp. 523 p.
2. ↑  Romero, P. (2002). *An etymological dictionary of taxonomy*. Madrid: unpublished.
3. ↑  Berg, L.S. (1958). *System der rezenten und fossilen Fischartigen und Fische* (en alemán). Berlín: VEB Verlag der Wissenschaften.
4. ↑  Froese, Rainer; Pauly, Daniel, eds. (novembro de 2008). "*{{{1}}} {{{2}}}*". *FishBase* (en inglés).

* «Elopidae (TSN 161109)». Sistema Integrado de Información Taxonómica (en inglés).

Véxase tamén
------------

### Ligazóns externas

* Sistema Integrado de Información Taxonómica. "*Elopidae* (TSN 161109)" (en inglés).

|  |  |
| --- | --- |
|  | Wikimedia Commons ten máis contidos multimedia na categoría:  ***Elópidos*** |

|  |  |
| --- | --- |
|  | Wikispecies posúe unha páxina sobre:  ***Elópidos*** |
Para outras páxinas con títulos homónimos véxase: Ben Johnson.

**Benjamin Sinclair "Ben" Johnson**, nado en Falmouth (Xamaica) o 30 de decembro de 1961, foi un atleta canadense, coñecido pola súa descualificación por dopaxe logo de gañar a final Olímpica dos 100 metros nos Xogos Olímpicos de 1988.

Traxectoria
-----------

Johnson emigrou ao Canadá en 1976. Debutou nos Campionatos do Mundo de Atletismo de 1983 quedando derrotado nas semifinais. Ao ano seguinte, Johnson chegou á final dos 100 metros nos Xogos Olímpicos de 1984 celebrados nos Ánxeles, acabando terceiro detrás de Carl Lewis. Co equipo canadense de 4 x 100 metros conseguiu a medalla de bronce.

No Campionato do mundo de 1987 celebrado en Roma, Johnson fíxose famoso ao derrotar a Lewis batendo ademais a marca do mundo cun rexistro estratosférico, 9,83 segundos. Un ano máis tarde, Johnson e Lewis volverían enfrontarse nunha gran final, os Xogos de 1988. De novo, Johnson gañou a Lewis, e fíxoo rebaixando aínda máis a marca mundial deixándoo en 9,79 segundos. O mundo quedou marabillado, unha fazaña da grandeza de Bob Beamon, unha plusmarca que perduraría, un atleta que sería recordado, Johnson era un heroe. Pero poucos días despois unha análise de ouriños demostrou que Johnson consumira esteroides o que lle valeu a descualificación por dopaxe. O escándalo foi tan grande ou máis có foi a súa vitoria. A proba raíña da velocidade quedou en dúbida e moitos atletas quedaron ensombrecidos pola caída de Johnson.

Máis tarde recoñecería consumir esteroides cando conseguiu o Récord do Mundo de 1987, o que provocou que o rexistro quedase tamén anulado. A súa descualificación outorgou a medalla de ouro a Carl Lewis, a prata a Linford Christie e o bronce a Dennis Mitchell. Aínda que Johnson foi o único atleta que deu positivo no exame, non é o único que consumiu determinadas substancias prohibidas pola federación de atletismo. Anos máis tarde, descubriuse que Christie tamén consumía esteroides. Segundo uns documentos feitos públicos en 2003 por un oficial anti-dopaxe norteamericana, Lewis consumiu a mesma substancia durante as probas de selección para as Olimpíadas de 1988.

En 1991 Johnson intentou regresar ás pistas sen demasiado éxito, facendo unha mellor marca de 10,31. En 1993 Johnson parecía achegarse á súa mellor forma, pero un novo control de dopaxe con resultado positivo, truncou definitivamente a súa carreira ao ser suspendido para sempre.

|  |  |
| --- | --- |
| Control de autoridades | 
* Wd: Q52614
* WorldCat
* VIAF: 73387308
* BNF: 12253151q
* EBID: ID
* FAST: 1914520
* GEC: 0246573
* ISNI: 0000 0000 7895 0111
* LCCN: nb2008020061
* Munzinger: 01000001701
* NDL: 00620891
* NNDB: 000025784
* NTA: 363645284
* SNAC: w6cd648w
* SUDOC: 031286445
* IAAF: 14348248
* OCID: ben-johnson
* Sports Reference: ben-johnson-1

 |
**Beatriz de Portugal**, tamén chamada Dona **Brites de Portugal**, nada en Coímbra en 1372 e finada en Madrigal en 1410, foi unha raíña portuguesa, filla do rei Fernando I de Portugal e da súa muller, a raíña Leonor Teles de Meneses.

Vida
----

Foi a última soberana da Casa de Borgoña, reinou a través de rexencia interposta, tal como sucedeu máis tarde a Pedro IV, sendo brevemente destronado pola revolución de 1383-85 tal e como este o foi polo seu irmán Miguel. Foi Beatriz I de Portugal de facto, vía rexencia e despois de iure só, entre 1383 a 1385.

Como era a única herdeira lexítima do trono deixado pola morte de Fernando I, Beatriz, casada con Xoán I de Castela, aclamouse raíña do Reino, exercendo a rexencia no seu nome, durante case dous anos, a raíña-viúva, a súa nai D. Leonor Teles de Meneses; o seu marido Xoán de Castela acrecentou mesmo o señorío dos Reinos de Portugal e Algarve aos seus títulos, e mandou cuñar moedas coas armas de León e Castela partidas coas de Portugal. Con todo, desde o inicio do reinado, varias vilas e cidades do reino comezaron a se sublevar, temendo a perda da independencia, vindo paulatinamente a engrosar o partido que se foi constituíndo á roda do Mestre de Avis. Coa subida ao trono do Mestre de Avis, despois das Cortes de Coímbra de 1385, a historiografía oficial pasou a negar a realeza de Beatriz e ata, nalgúns casos extremos, a negar ser filla biolóxica de Fernando, por forma a refutar o feito de ter sido raíña de Portugal.

Tivo un fillo con Xoán de Castela, Miguel, herdeiro apenas da Coroa de Portugal, xa que o rei tiña outros dous fillos máis vellos.

Véxase tamén
------------

### Bibliografía

* OLIVERA SERRANO, C.: *Beatriz de Portugal. La pugna dinástica Avis-Trastámara*. Santiago de Compostela: Consejo Superior de Investigaciones Científicas/Xunta de Galicia/Instituto de Estudios Gallegos «Padre Sarmiento», 2005, 591 pp. ISBN 84-00-08343-1. *Cuadernos de Estudios Gallegos*, XXXV.

| * v
* c
* e
Monarcas de Portugal |
| --- |
| Casa de Borgoña (1139–1383) | 
* Afonso I
* Sancho I
* Afonso II
* Sancho II
* Afonso III
* Dinís I
* Afonso IV
* Pedro I
* Fernando I
* *Beatriz I*
	+ Disputada

 |  |
| Casa de Avis (1385–1580) | 
* Xoán I
* Duarte I
* Afonso V
* Xoán II
* Manuel I
* Xoán III
* Sebastián I
* Henrique I
* *Antonio I*
	+ Disputado

 |
| Casa de Habsburgo (1581–1640) | 
* Filipe I
* Filipe II
* Filipe III

 |
| Casa de Braganza (1640–1910) | 
* Xoán IV
* Afonso VI
* Pedro II
* Xoán V
* Xosé I
* María I con Pedro III
* Xoán VI
* Pedro IV
* María II
* Miguel I
* María II con Fernando II
* Pedro V
* Luís I
* Carlos I
* Manuel II

 |

|  |  |
| --- | --- |
| Control de autoridades | 
* Wd: Q233745
* WorldCat
* VIAF: 40557745
* BNF: 157796459
* CANTIC: a11089684
* CERL: cnp01150890
* DBE: beatriz-de-portugal
* DeutscheBio: 133191869
* FAST: 1923673
* GEC: 0008494
* GND: 133191869
* ISNI: 0000 0003 5841 4532
* LCCN: no2008004041
* SUDOC: 114195056
* WikiTree: Of\_Portugal-38

 |
Logotipo da entidade
**Caixa Manlleu**, nome comercial da **Caixa d'Estalvis Comarcal de Manlleu**, foi unha caixa de aforros catalá fundada en 1896 na localidade de Manlleu, na provincia de Barcelona. En 2010 fusionouse con Caixa Sabadell e Caixa Terrassa creando a caixa de aforros Unnim Caixa.

Historia
--------

Caixa Manlleu foi fundada na localidade catalá de Manlleu en 1896 por un grupo de industriais e polo bispo Josep Morgades. O seu nome orixinal foi *Caixa d'Estalvis de Manlleu*, que cambiou en 1966 por *Caixa d'Estalvis Comarcal de Manlleu*. Nun principio o seu implantación estivo limitada á comarca de Osona, estendéndose a partir de 1974 por outras comarcas catalás.

Contaba con 100 sucursais, das cales 42 se encuentraban na comarca de Osona, a súa zona de implantación máis forte, 27 no Vallès Oriental e o resto noutras comarcas da provincia de Barcelona. A caixa de aforros contaba tamén con 2 sucursais na Comunidade de Madrid.

A caixa de aforros contaba con 490 empregados. A súa sede social estaba na localidade de Manlleu e os seus servizos centrais, divididos entre Manlleu e Vic, capital da comarca de Osona.

### Fusión

*Artigo principal**:* Unnim Caixa.
En xuño do ano 2009, coa aprobación do Fondo de reestruturación ordenada bancaria (FROB), fixéronse contundentes os rumores de posibles fusiones entre algunhas caixas catalás. Así, Caixa Manlleu entrou nun proceso de fusión con Caixa Sabadell e Caixa Terrassa, tal e como o fixeron saber as tres entidades nun comunicado.

Posteriormente, Caixa Girona que en principio tiña pensado integrarse na fusión que constituíu Catalunya Caixa, finalmente decidiu sumarse a Unnim, aínda que uns días previos a aprobar a fusión decidiu desdecirse e retirarse da nova caixa.

O 17 de maio de 2010 fíxose realidade a constitución da nova caixa coa aprobación das asembleas das tres caixas que promoveron a fusión, e iniciou operacións a partir do 1 de xullo dese mesmo ano. O nome social da caixa resultante foi *Caixa d'Estalvis Unió de les Caixes de Manlleu, Sabadell i Terrassa* con sede social en Barcelona e con tres subsedes en Manlleu, Sabadell e Terrassa.

Véxase tamén
------------

* Unnim Caixa
* Caixa Sabadell
* Caixa Terrassa

|  |  |
| --- | --- |
| Control de autoridades | 
* Wd: Q2886145
* GEC: 0246307

 |
**Ben Folds Five** foi un trío estadounidense de rock alternativo formado no ano 1993 en Chapel Hill, Carolina do Norte. Os seus membros eran Ben Folds (voces principais, piano, teclados, melódica, principal compositor), Robert Sledge (baixo, contrabaixo, sintetizadores, coros), e Darren Jessee (batería, percusión, coros, compositor). O grupo chegou á fama nas escenas alternativa, indie e pop. O seu sinxelo "Brick", do seu álbum de 1997 *Whatever and Ever Amen*, apareceu en moitas emisoras de radio comerciais. Durante os seus primeiros sete anos a banda publicou tres álbums de estudio, un álbum de caras b e descartes, e oito sinxelos. O grupo tamén contribuíu con temas a varias bandas sonoras e recompilatorios. Ben Folds Five separouse en outubro do ano 2000. A banda reuniuse en 2011 e publicou o seu cuarto álbum, *The Sound of the Life of the Mind*, en 2012.

Discografía
-----------

### Álbums

| Álbum | Ano | Selo |
| --- | --- | --- |
| *Ben Folds Five* | 1995 | Passenger/Caroline |
| *Whatever and Ever Amen* | 1997 | 550 |
| *The Unauthorized Biography of Reinhold Messner* | 1999 | 550 |
| *The Sound of the Life of the Mind* | 2012 | ImaVeePee |

|  |  |
| --- | --- |
| Control de autoridades | 
* Wd: Q816495
* WorldCat
* VIAF: 121143108
* AllMusic: mn0000164686
* BIBSYS: 15008804
* BNF: 14005051t
* Discogs: 103277
* GND: 10313025-1
* ISNI: 0000 0000 8416 4491
* LCCN: no98121982
* MusicBrainz: ID
* NKC: xx0158201
* Songkick: 10193

 |
**Beatriz de Nápoles** ou **Beatriz de Aragón e Chiaromonte** (en húngaro: *Aragóniai Beatrix*); nada en Nápoles o 14 de novembro de 1457 e finada ibídem o 23 de setembro de 1508 foi raíña consorte de Hungría, sendo desposada por dous reis húngaros diferentes.

Traxectoria
-----------

Naceu o 14 de novembro de 1457 en Nápoles como filla de Fernando I e de Sabela de Tarento. O 5 de setembro de 1474 foi prometida polo seu pai en matrimonio ós seus 17 anos de idade co rei húngaro. Logo de trasladarse ó Reino de Hungría foi tomada como esposa polo rei Matías Corvino de Hungría o 22 de decembro de 1476, xunto ó cal gobernou como raíña consorte até a morte do monarca en 1490. Beatriz compartiu con Matías os primeiros anos do Renacemento fóra de Italia, o cal foi exportado a Hungría pola parella real. Axiña o renacemento húngaro alcanzou ó italiano e serviu de ponte para que este chegase ós demais países europeos, como o Sacro Imperio Romano Germánico ou Francia. Desta unión matrimonial non tivo descendencia.

Trala morte de Matías, posto que o rei non tiña herdeiros (soamente o seu fillo ilexítimo oXán Corvino, ó cal quería converter no seu sucesor) Beatriz apoiou ó rei Ladislau Jagellon de Bohemia, o cal foi coroado coa condición de que desposase a Beatriz. Desta maneira celebrouse o matrimonio en 1490, converténdose novamente en raíña consorte de Hungría ata que ó pouco tempo o matrimonio foi anulado polo papa trala petición do mesmo rei húngaro. Esta unión tampouco tivo descendencia.

|  |  |
| --- | --- |
| Control de autoridades | 
* Wd: Q236886
* WorldCat
* VIAF: 36237575
* BAV: ADV12486223
* BNF: 15634130p
* CERL: cnp00579973
* DBE: beatriz-de-aragon
* DBI: ID
* DeutscheBio: 118654187
* FAST: 425431
* FemBio: 2343
* GEC: 0008490
* GND: 118654187
* ISNI: 0000 0000 8114 9819
* LCCN: n98100197
* NKC: jn20000728032
* NTA: 070258236
* SUDOC: 176373519
* Treccani: beatrice-d-aragona-regina-d-ungheria

 |
Campus de Azurém da Universidade do Miño, en Guimarães, Portugal.
Un **campus** é o conxunto de terreos e edificios que pertencen a unha universidade. O termo provén do inglés campus, e este á súa vez do latín *campus*, chaira. Empezouse a utilizar en español a mediados do século XX e é invariable en plural. Tamén formalmente chamado "recinto universitario".

O campus inclúe todas as propiedades dunha universidade, incluído o conxunto de edificios que a forman. Xeralmente un campus inclúe as bibliotecas, as facultades e escolas, as aulas, as residencias para os estudantes, as zonas deportivas e as áreas de esparexemento como cafetarías, tendas, xardíns e parques.

Historia
--------

Campus da Pontificia Universidade Católica Madre y Maestra, en Santiago de los Caballeros, República Dominicana.
A palabra comezouse a utilizar durante as primeiras décadas do século XVIII para describir un espazo urbano particular do *College of New Jersey* (actual Universidade de Princeton), seguindo a tradición medieval dos colexios maiores europeos de estudar, vivir e traballar en claustros exclusivos. Outras universidades adoptaron logo o termo para describir terreos concretos nas súas propias institucións, pero aínda a palabra campus non describía a totalidade das propiedades universitarias. É no século XX cando o significado expándese realmente, para englobar o conxunto de edificios universitarios de servizos, docencia e investigación e os terreos que os engloban.

Un dos primeiros campus modernos de España foi o da Cidade Universitaria de Madrid, creado para a entón Universidade Central (a actual Universidade Complutense de Madrid), promovido polo rei Afonso XIII a semellanza dos campus británicos que se atopaban en pleno auxe.

Por extensión, nalgunhas universidades, os servizos de intranet ou Internet, que completan a infraestrutura docente, reúnense nos chamados campus virtuais.

Notas
-----

1. ↑  Definicións no *Dicionario da Real Academia Galega* e no Portal das Palabras para *campus*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Campus Modificar a ligazón no Wikidata*** |

### Outros artigos

* Campus Universitario de Pontevedra

|  |  |
| --- | --- |
| Control de autoridades | 
* Wd: Q209465
* AAT: 300000333
* BNCF: 33501
* BNF: 13319847b
* EBID: ID
* FAST: 1740107
* GND: 4300401-5
* LCCN: sh2006002824
* NDL: 00566793
* NKC: ph1017768
* PSH: 298

 |
**Benito Colín Veiga**, nado en Foz e finado en Lugo o 10 de decembro de 1936, foi un xastre e político galego.

Traxectoria
-----------

Xastre. Retornado da emigración en Cuba nos anos vinte, abriu unha xastrería na Praza do Lugar. Foi un dos fundadores da UGT de Cervo. Militante de Unión Republicana da que era tesoureiro do Comité local de Cervo en 1936. Logo da vitoria do Frente Popular nas eleccións de febreiro de 1936, foi nomeado alcalde de Cervo en maio. Logo do golpe de Estado do 18 de xullo de 1936 foi detido o 21 de xullo. Xulgado en Lugo en consello de guerra por rebelión militar, foi condenado a pena de morte. Foi executado en Lugo 10 de decembro de 1936 con José María Correa Miranda.

|  |  |  |
| --- | --- | --- |
| Predecesor:**?** |  **Alcalde de Cervo** 1936 | Sucesor:**?** |

Véxase tamén
------------

### Ligazóns externas

* 

* Benito Colín Veiga na páxina web *Nomes e Voces*.
* Ficha en Represión franquista en Lugo
* Benito Colín Veiga, el fusilado alcalde de Cervo, y otros emigrantes políticos
**Benigno López González**, nado na Coruña o 22 de febreiro de 1952, é un xuíz galego, que foi designado polo parlamento como Valedor do Pobo o 17 de xullo de 2007.

Carreira profesional
--------------------

Estudou o bacharelato na Coruña e licenciouse en Dereito en 1974 pola Universidade de Santiago. Aprobou as oposicións a xuíz en 1979 e foi ocupando distintas prazas nos xulgados de Corcubión (1980), Carballo (1981), Bilbao (1983, xa como maxistrado), Ourense (1983) e A Coruña (1986). O 31 de outubro de 1988 incorporouse como maxistrado á sección primeira da Audiencia Provincial da Coruña, cargo onde permaneceu ata decembro de 1995, cando foi nomeado xuíz da sección primeira da sala do contencioso-administrativo do Tribunal Superior de Xustiza de Galicia, e presidente da mesma o 7 de decembro de 2004.

O 17 de xullo de 2007 é escollido por consenso no Parlamento como novo Valedor do Pobo, e tomou posesión o 22 de xullo.

O 15 de maio de 2012, poucos meses antes de que expirase o seu mandato, converteuse no primeiro Valedor do Pobo que presentaba a dimisión. A renuncia viu provocada por unha polémica xurdida unhas semanas antes. No Parlamento de Galicia, López mostrárase comprensivo cos recortes na Lei de Dependencia, e mesmo defendera a súa suspensión mentres non pasase a crise. Estas declaracións motivaron mesmo a renuncia dunha das vicevaledoras, ademais dunha forte contestación política.

|  |  |  |
| --- | --- | --- |
| Predecesor:**Xosé Ramón Vázquez Sandes** |  **Valedor do Pobo** 2007 - 2012 | Sucesor:**José Julio Fernández Rodríguez** |

Vida persoal
------------

Está casado e ten dous fillos.

Véxase tamén
------------

### Ligazóns externas

* Biografía na web do Valedor do Pobo
Parada de bus en Casa do Vento (Parada de Sil), que conservaba en 2010 o logotipo de Caixa Ourense.
A **Caixa de Aforros Provincial de Ourense**, tamén chamada nos seus últimos anos **Caixa Ourense**, foi unha entidade financeira dependente da Deputación de Ourense, posteriormente incorporada a Caixanova.

Historia
--------

A entidade financeira constituíuse o 10 de marzo de 1932, con Luis Fábrega Coello como primeiro presidente. Para a súa posta en marcha seguíronse as directrices ditadas por Luciano Vidan, xerente da Caixa de Aforros de Vigo.

En novembro de 1973, o Banco de España, nunha inspección na Caixa, atopou prácticas incorrectas na concesión de créditos. Esa posible fraude filtrouse a algúns xornais en marzo de 1974. En consecuencia, Ricardo Martín Esperanza, director xeral da Caixa de Aforros dende 1948 e amais alcalde de Ourense, dimitiu de ambos cargos e foi destituído o presidente da Deputación, Eduardo Olano Gurriarán, tamén presidente da entidade financeira. Martín Esperanza é substituído por Rafael Laguna Mendía como director da Caixa, e Olano Gurriarán, por Luis Álvarez Rodríguez, tanto á fronte da Deputación como da Caixa.

O 3 de agosto de 1999, Caixa Ourense fusionouse coa Caixa de Aforros Municipal de Vigo (fundada en 1880), o que deu lugar á entidade privada Caixa de Aforros de Vigo e Ourense. O 17 de xullo de 2000 fusionouse coa Caixa de Aforros Provincial de Pontevedra, e xurdiu Caixanova. A parte de accións que lle corresponderon na nova caixa foi do 25%.

### Presidentes da Caixa de Aforros

Durante boa parte da súa historia, o presidente da Deputación de Ourense era asemade o presidente da Caixa de Aforros. Iso non foi así durante a Guerra Civil e deixou de selo definitivamente a partir de 1978.

* 1933-1934: Luis Fábrega Coello
* 1934-1936: Arturo Rodríguez Sieiro
* 1936-1937: Rafael Valcárcel Sáenz
* 1937-1944: José Zarauza Piñeiro
* 1944-1955: Arturo Pérez Serantes
* 1955-1959: José Rodríguez de Dios
* 1959-1973: Antonio Alés Reinlein
* 1973-1974: Eduardo Olano Gurriarán
* 1974-1976: Luis Álvarez Rodríguez
* 1976-1978: David Ferrer Garrido
* 1978-1979: César Fernández Rodríguez
* 1979-1981: Florencio Domingo Álvarez
* 1981-....: Xulio Francisco Ogando
* ....-1998: David Ferrer Garrido
* 1998-1999: Manuel Bermúdez Couso

### Directores xerais da Caixa de Aforros

  

O primeiro director xeral da Caixa foi Ricardo Martín Esperanza, nomeado en 1948. Ao longo da súa historia, a caixa de aforros tivo cinco directores xerais.

* 1948-1974: Ricardo Martín Esperanza
* 1974-1978: Rafael Laguna Mendía
* 1978-1982: José Antonio Marcos Blanco
* 1982-1989: Ramón Escobar Hervás
* 1989-1999: Luís Carrera Pásaro

Notas
-----

1. ↑  *La Zarpa*, 21 e 24 de maio de 1933
**Avelino García Armesto**, nado Viana do Bolo o 23 de setembro de 1878 e finado en Palas de Rei o 3 de maio de 1938, foi un farmacéutico e político galego.

Traxectoria
-----------

Fillo de Ricardo García Adánez, farmacéutico orixinario de Pobra de Seabra e de Antonina Armesto López, afincados en Viana. A súa infancia transcorreu entre Viana e Ourense, cidade onde fixo o bacharelato. Cursou os estudos de farmacia na Universidade de Santiago de Compostela, onde se licenciou en 1914. Instalouse como farmacéutico en Palas de Rei, e foi alcalde de dito Concello. Amigo de José Ouro Arias, participou con el nos mitins da campaña agrarista de 1923. Nos anos finais da ditadura de Primo de Rivera foi deputado corporativo na Deputación de Lugo. Logo do golpe de Estado do 18 de xullo de 1936 foi nomeado fiscal municipal de Palas de Rei en outubro. Finou en Palas de Rei o 3 de maio de 1938.

Vida persoal
------------

Foi irmán de Germán García Armesto. Casou con Livia Fernández Ávila, coa que tivo seis fillos, dos que só sobreviviron Avelino, Luis, Federico e María del Rosario García Fernández.

Notas
-----

1. ↑  *La Provincia*, 22-7-1923, p. 2.
2. ↑  *El Progreso*, 15-2-1929, p. 1.
3. ↑  *El Progreso*, 31-10-1936, p. 1.
4. ↑  *El Progreso*, 4-5-1938, p. 2.

Véxase tamén
------------

### Bibliografía

* Vázquez García, Rosa Mª Livia (2023). "Polos pelerinaxes da nosa historia: de Ourense a Palas de Rei, o boticario e alcalde de Palas Avelino García Armesto". *Cairón. Boletin do Instituto de Estudos Ulloáns* (6): 82–94.
Borrasca situada na costa sueste de Islandia
Unha **borrasca** ou **área da baixa presión** é unha zona onde a presión atmosférica é inferior á da rexión circundante. As borrascas asócianse xeralmente con ventos fortes e elevación atmosférica. Aparecen representadas nos mapas de isobaras coa letra "**B**".

Esta elevación adoita producir ceos cubertos por mor do **declive térmico** cando o aire se satura, e poden minimizar a temperatura diúrna tanto no verán coma no inverno.

Nos centros de baixas presións os ventos circulan no sentido contrario ás maneciñas do reloxo no hemisferio norte e en sentido contrario no hemisferio sur (efecto de Coriolis), converxendo nas proximidades do centro de baixa presión. As borrascas son depresións de moita menos extensión que os anticiclóns fixos e son case sempre móbiles, trasladándose de oeste a leste.

Formación
---------

Prodúcense cando existe unha masa de aire pouco denso (cálido e/ou húmido) en contacto coa superficie terrestre que comeza a elevarse empuxada por unhas *correntes térmicas* ascendentes. Como consecuencia da elevación, no lugar que previamente ocupaba a masa, créase un *baleiro* no que o aire pesa menos (ten menos presión). Daquela, o aire frío dos arredores móvese orixinando un vento que sopra dende o exterior cara ó centro da borrasca.

Tipos
-----

1. As **borrascas extratropicais** ou **borrascas ondulatorias**, chamadas así por deberse a ondulacións das frontes polares.
2. As **depresións térmicas**, debidas ao quecemento do solo e que non teñen frontes.
3. Os **ciclóns tropicais** que se forman en latitudes baixas.

A fricción do vento coa superficie da terra ten dous efectos:

* Redución da forza do vento.
* Inclinación de 10 a 20 graos respecto ás isobaras cara a dentro do centro das baixas presións.

Manifestacións
--------------

* **Tornado** - É un violento remuíño de aire que xira en sentido contrario ás agullas do reloxo. A diminución de presión no interior é tan grande que orixina enormres gradientes de presión, que se compensan coa forza centrífuga e fan xirar os ventos a tal velocidade que crean unha especie de baleiro que se compensa con correntes ascendentes de aire. A estación da súa maior frecuencia é no verán.
* **Trombas mariñas** - Son tornados no mar, aínda que moito menos violentos. Para a súa formación abonda con dúas masas de aire, unha fría e outra quente, con suficiente contraste de temperatura.

Véxase tamén
------------

* Anticiclón

|  |  |
| --- | --- |
| Control de autoridades | 
* Wd: Q209190
* GEC: 0521513
* GND: 4185417-2
* JSTOR: low-pressure
* LCCN: sh85078673
* MAG: 174711106

 |
**Benito Castejón Paz**, nado en Vigo o 31 de maio de 1928 e finado en Madrid o 8 de setembro de 2019, foi un avogado e político galego.

Traxectoria
-----------

Fillo de Dámaso Castejón e Mercedes Paz Córdoba. Avogado, especializado en dereito administrativo. Foi xogador profesional en hóckey sobre herba, e participou na selección española. Foi Secretario Nacional da Delegación de Educación Física e Deportes en 1967 e Delegado Nacional de Educación Física e Deporte en 1976. Foi o primeiro responsable do Consello Superior de Deportes.

Recoñecementos
--------------

Medalla de prata ao Mérito Deportivo da Federación Española de Hockey (1952).

Vida persoal
------------

Neto de Nicolás Paz Pardo

Notas
-----

1. ↑  *El Pueblo Gallego*, 10-9-1976, p. 16.

Véxase tamén
------------

### Ligazóns externas

* Muere Benito Castejón Paz, el primer jefe del deporte español de la democracia
* Muere Benito Castejón, el primer responsable del CSD

|  |  |
| --- | --- |
| Control de autoridades | 
* Wd: Q25939363
* BNE: XX1218845

 |
**Mom Luang Boonlua Debyasuvarn**, nada co noome de **Kunchon** en Bangkok o 13 de decembro de 1911 e finada o 7 de xuño de 1982, foi unha escritora, tradutora e educadora tailandesa, coñecida co pseudónimo literario de **Boonlua**. Está considerada unha das educadoras máis importantes de Tailandia durante unha fase crucial da modernización do país.

Traxectoria
-----------

Foi a menor dos 32 fillos e fillas de Chao Phraya Thewet, oficial de alta gradación, e a única filla de Mom Nual, bailarina clásica tailandesa. Fixo educación primaria nun convento católico, e a educación secundaria en Penang e na Escola Saint Mary’s S.P.G. en Bangkok. En 1936 graduouse en Lingua e literatura tailandesa pola Universidade Chulalongkorn, e en 1950 rematou un mestrado de Educación na Universidade de Minnesota.

Despois de graduarse comezou a traballar como funcionaria, primeiro como profesora de literatura e despois na administración educativa para o Ministerio de Educación de Tailandia. Despois de facer o mestrado, para o que recibiu unha bolsa, regresou ao seu país. En 1968 encargóuselle crear a Facultade de Artes no campus do Palacio Sanam Chandra da Universidade Silpakorn.

En 1970 deixou de traballar como funcionaria, e dedicouse á escrita. Publicou cinco novelas, varios ensaios sobre literatura tailandesa e estableceu as bases para a crítica literaria moderna tailandesa. Algunhas das súas obras foron traducidas ao inglés e analizadas en estudos de literatura comparada de Asia do Sueste. Tamén traduciu obras do inglés ao tailandés e do tailandés ao inglés.

Vida persoal
------------

A súa irmá Buppha Kunchon Nimmanhemin tamén é escritora, co pseudónimo literario de Dō̜kmai Sot.

Obra
----

* *Thutiyawiset* (1968; novela)
* *Suratnari* ("O país de mulleres", 1972; novela)
* *Sneh Plai Jwak* ("A culler máxica de cociñar"; novela curta)

Notas
-----

1. ↑  *Mom Luang* é un título que indica que foi tataraneta dun rei.
2. 1 2 3  "M. L. Boonlua: Historical Background". *Universidade Silpakorn*. Arquivado dende o orixinal o 17 de outubro de 2019. Consultado o 03 de outubro de 2019.
3. ↑  Kepner, Susan Fulop (1996). *The Lioness in Bloom: Modern Thai Fiction about Women*. p. 8. ISBN 0520915410.
4. ↑  "Celebration of anniversaries in 2012". *UNESCO*.
5. ↑  Miller, Jane Eldridge (2001). *Who's who in Contemporary Women's Writing*. pp. 42–43. ISBN 0415159806.
6. ↑  Kepner, Susan Fulop (2013). *A Civilized Woman: M.L. Boonlua Debyasuvarn and the Thai Twentieth Century*. ISBN 1630418188.
7. 1 2  Fry, Gerald W; Nieminen, Gayla S.; Smith, Harold E. (2013). *Historical Dictionary of Thailand*. pp. 64–65. ISBN 081087525X.
8. ↑  "Intimate view of an extraordinary life". *Bangkok Post*. 11 de abril de 2013.
9. ↑  M.L. Boonlua. "Her Works". *Silpakorn University*. Arquivado dende o orixinal o 03 de outubro de 2019. Consultado o 03 de outubro de 2019.
10. ↑  Fry, Gerald W.; Nieminen, Gayla S.; Smith, Harold E. (2013). *Historical Dictionary of Thailand*. p. 138. ISBN 081087525X.

|  |  |
| --- | --- |
| Control de autoridades | 
* Wd: Q16141109
* WorldCat
* VIAF: 72847857
* FAST: 184668
* ISNI: 0000 0000 8264 0802
* LCCN: n85314627
* NTA: 383426057
* SUDOC: 152822062

 |
Unha **canle radicular** é un espazo anatómico dentro da raíz dun dente. Forma parte dun espazo natural dentro dun dente, e forma parte da polpa dentaria (dentro da parte coronal do dente), a principal canle(s), e máis as pólas anatómicas intricadas que poden conectar a canle da raíz cos canles da superficie.

Estrutura do dente
------------------

Procedemento na canle radicular.
No centro de cada dente hai unha área oca que aloxa tecidos brandos, como o nervio, vasos de sangue e tecido conxuntivo. Esta área oca contén un espazo relativamente ancho no coronal do dente chamada polpa dentaria. Este percorrido de canles polo centro das raíces é semellante á mina dun lapis no interior do mesmo. A polpa nútrese grazas ós vasos de sangue, e os nervios sensoriais levan sinais até o cerebro. Un dente pode ser aliviado da dor se hai dano irreversíbel na polpa, a través da canle radicular.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Canle radicular***  |

### Bibliografía

* Karabucak, B; Bunes, A; Chehoud, C; Kohli, MR; Setzer, F (10 de febreiro de 2016). "Prevalence of Apical Periodontitis in Endodontically Treated Premolars and Molars with Untreated Canal: A Cone-beam Computed Tomography Study.". *Journal of Endodontics* **42**: 538–41. PMID 26873567. doi:10.1016/j.joen.2015.12.026.

### Ligazóns externas

* Canle radicular en WebMD *(en inglés)*

|  |  |
| --- | --- |
| Control de autoridades | 
* Wd: Q848390
* GND: 4190530-1
* JSTOR: root-canals
* MAG: 2779747767

 |

|  |  |
| --- | --- |
| Identificadores | 
* FMA: 55674
* MeSH: D014092
* TA: A05.1.03.049

 |
**Caja de Ahorros Provincial San Fernando de Sevilla y Jerez**, máis coñecida como **Caja San Fernando**, foi unha caixa de aforros con sede social en Sevilla, creada en 1993 e desaparecida en 2007.

Historia
--------

Foi creada en 1993 tras a fusión da Caja de Ahorros Provincial San Fernando de Sevilla e a Caja de Ahorros de Jerez. A primeira fora fundada en 1834 polo Conde de Villacreces en Jerez de la Frontera (Cádiz), e considérase a máis antiga de España. A Caja de Ahorros Provincial San Fernando de Sevilla foi fundada pola Deputación de Sevilla o 19 de abril de 1930.
O18 de maio de 2007 Caja San Fernando fusionouse con El Monte de Piedad, formando Cajasol, que en 2012 foi absorbida por CaixaBank.

Posuía máis de 360 sucursais e 2000 persoas empregadas, especialmente nas provincias occidentais de Andalucía, se ben tiña sucursais en todas as capitais de provincia da rexión e mais en Madrid.

Patrocinios
-----------

Era patrocinadora do equipo de baloncesto CB Sevilla, tras o apoio económico ao club da Deputación de Sevilla.
En bioloxía molecular unha **caixa CAAT**, tamén chamada **caixa CCAAT**, é un determinado patrón na secuencia de nucleótidos do ADN eucariótico coa secuencia consenso 3'-GGCCAATCT-5' (no sentido de transcrición na cadea molde do ADN). A caixa CAAT sinala o sitio onde se debe unir un factor de transcrición, e está tipicamente acompañada dunha secuencia consenso conservada. Un destes factores é o CBF (factor de unión á caixa CAAT, *CAAT-box binding factor*). A caixa está situada xeralmente a 75-80 bases *augas arriba* do sitio de inicio da transcrición, pero en promotores de clase II de eucariotas superiores está situado a 50-100 nucleótidos do sitio de inicio da transcrición.

Transcrición
------------

Nos xenes que presentan este elemento parece que este é necesario para que o xene se transcriba en cantidade suficiente. A caixa está con frecuencia ausente en xenes que codifican proteínas que se usan en practicamente todas as células. Esta caixa, xunto coa caixa GC, coñécese porque a ela se unen factores de transcrición xeral. As proteínas específicas que cómpren para unirse e activar a caixa CAAT, denomínanse proteínas de unión á caixa CAAT (ou CCAAT) ou factores de unión á caixa CAAT.
Nos animais o factor CBF necesita un alto nivel de conservación da secuencia no motivo CCAAT, e as secuencias que o rodean contribúen á especificidade da unión.

A caixa CAAT está sempre situada *augas arriba* da caixa TATA, e estas dúas secuencias consenso pertencen á rexión promotora reguladora. A expresión xénica plena ocorre cando proteínas activadoras da transcrición se unen a cada módulo da rexión promotora reguladora.

Distribución
------------

As caixas CAAT encóntranse con frecuencia en eucariotas, pero non en procariotas. Análises informáticos de 502 rexións promotoras da ARN polimerase II atoparon que un 30% dos promotores contiñan unha secuencia CCAAT (ou ATTGG na cadea complementaria)

Notas
-----

1. 1 2  Weimin Bi, Ling Wu, Françoise Coustry, Benoit de Crombrugghe and Sankar N. Maity (1997). "DNA Binding Specificity of the CCAAT-binding Factor CBF/NF-Y". *The Journal of Biological Chemistry* **272** (42): 26562–72. doi:10.1074/jbc.272.42.26562. Consultado o 2013-12-29.
2. 1 2  Victor Kusnetsov, Martin Landsberger, Jörg Meurer and Ralf Oelmüller (1999). "The Assembly of the CAAT-box Binding Complex at a Photosynthesis Gene Promoter Is Regulated by Light, Cytokinin, and the Stage of the Plastids". *The Journal of Biological Chemistry* **274** (50): 36009–14. doi:10.1074/jbc.274.50.36009. Consultado o 2013-12-29.

Véxase tamén
------------

### Outros artigos

* Caixa TATA
* Caixa de Pribnow
* Caixa GC
* Elemento iniciador

|  |  |
| --- | --- |
| Control de autoridades | 
* Wd: Q2508056
* MAG: 179716448

 |
**Cake** é unha banda estadounidense de rock alternativo procedente de Sacramento (California). Está composta polo cantante John McCrea, o trompetista Vince DiFiore, o guitarrista Xan McCurdy, o baixista Gabe Nelson e o batería Paulo Baldi, e destacou polas letras sarcásticas de McCrea e pola súa inexpresiva voz, polas partes de trompeta de DiFiore, e o seu amplo rango de influencias musicais, incluída música country, mariachi, rock, funk, folk iraniano e hip-hop.

Traxectoria
-----------

Cake formárona 1991 McCrea, DiFiore, Greg Brown, Frank French e Shon Meckfessel, que ao pouco tempo deixou o grupo e foi substituído por Nelson. Despois da auto-edición do seu álbum de estrea, *Motorcade of Generosity*, a banda asinou con Capricorn Records en 1995 e lanzou o seu primeiro sinxelo, "Rock 'n' Roll Lifestyle", que foi número 35 na lista *Modern Rock Tracks* e apareceu no programa da MTV *120 Minutes*. French e Nelson deixaron entón a banda e foron substituídos por Todd Roper e Victor Damiani. O segundo álbum de Cake, *Fashion Nugget*, foi editado en 1996, á estela do seu principal sinxelo "The Distance". Despois dunha xira por Europa e os Estados Unidos tanto Brown como Damiani anunciaron que abandonarían Cake, planteando dúbidas sobre o futuro da banda. McCrea finalmente recrutou a Xan McCurdy para encargarse da guitarra e convenceu a Nelson para que volvese.

*Prolonging the Magic*, o terceiro álbum da banda, foi lanzado en 1998 e chegou a ser platino despois de vender ao redor dun millón de copias. Tres anos despois seguiulle *Comfort Eagle*, o primeiro traballo de Cake con Columbia Records, que contiña o sinxelo "Short Skirt/Long Jacket" que foi número 7 na lista *Modern Rock Tracks*. Despois dunha serie de xiras a banda publicou *Pressure Chief* en 2004, o seu segundo e derradeiro disco con Columbia. Despois de fundar o seu propio selo, Upbeat Records, a banda lanzou *Showroom of Compassion* no 2011, que se converteu no seu primeiro traballo en estrearse no máis alto das listas da *Billboard*, despois de vender 44.000 copias na súa primeira semana.

Discografía
-----------

### Álbums

| Álbum | Ano | Selo |
| --- | --- | --- |
| *Motorcade of Generosity* | 1994 | Capricorn Records |
| *Fashion Nugget* | 1996 | Capricorn Records |
| *Prolonging the Magic* | 1998 | Capricorn Records |
| *Comfort Eagle* | 2001 | Columbia Records |
| *Pressure Chief* | 2004 | Columbia Records |
| *Showroom of Compassion* | 2011 | Upbeat Records |

Véxase tamén
------------

### Ligazóns externas

* Páxina oficial *(en inglés)*

|  |  |
| --- | --- |
| Control de autoridades | 
* Wd: Q756704
* WorldCat
* VIAF: 168480765
* AllMusic: mn0000943827
* BNF: 13999897k
* Discogs: 141809
* Genius: Cake
* GND: 10316054-1
* IMDb: nm1072678
* ISNI: 0000 0001 2324 6095
* LCCN: no99051197
* MusicBrainz: ID
* NKC: xx0082749
* Songkick: 195357

 |